als_Latn dik_Latn sag_Latn
Të udhëtosh me makinën tënde mund të jetë e rehatshme. Aq më tepër kur bëhet fjalë për të shkuar në punë çdo mëngjes, sidomos në ditët e ftohta e me shi. Por sipas një studimi të fundit, lënia mënjanë e automjetit dhe të ecurit apo udhëtimi me biçikletë, përmirëson mirëqenien tonë, si dhe rrit rendimentin në punë. Kërkuesit britanikë dolën në përfundimin se njerëzit që e bëjnë këtë ndihen më mirë, më pak të stresuar dhe më shumë të përqendruar në punë sesa kur përdorin makinën. Madje kjo vlen edhe për transportin publik. Veç përfitimeve në shëndetin fizik, ecja apo udhëtimi me biçikletë, sipas studiuesve ka ndikim edhe në aspektin psikologjik. Studimi thekson se të ecurit u jep shtysë edhe marrëdhënieve ndërnjerëzore dhe ndihmon në përmirësimin e jetës në komunitet.
als_Latn